Fehlschluss

Midd Druchschluss odda Fehlschluss (vum ) mändma inde philosophische Logig ä Schlussfolscharung, wu die abg'laided Aussach nedd ausde explizit ogewene oddade implizit og'nummene Voraussetzunge folschd.

Des heesd awwa nedd audomadisch, dass die abg'laided Aussach a falsch isch. Än Druchschluss sachd bloß nix iwwade tatseschlische Wahhaidsg'hald vunde abg'laided Aussach.

Baide B'griffslogigg werd a de Ausdrugg Paralogismus fa Fehlschliss vawend. Än  Druchschluss b'ruhd uffm Irrtum inde B'nudzung vun Schlussreschle, de Schluss isch nochde Reschle vunna formale Logigg nedd korreggd. S'werren awwa a formal gildische Schless aus falsche Voraussedzunge als Fehlschliss b'zaischnd.

 Ade vun Druchschliss 
Werdn Druchschluss midd Absischd g'machd, hessda Fongschluss, Schoinagumend odda Sophismus. Än uabsischdliche Druchschluss hessd Paralogismus. Uabsischdliche Druchschliss kennen ä Folsch vun Deng'gfehla soi odda vun Urdeels-Heurisdige, wu kä rischdisches Ergewnis lifern. Newede Logig bschefdischd sisch die Sozjalpsischologie unn die Deng'g- unn Kognitionspsischologie midd Fehlschliss. Vunde Rhetorik kenndma umfongraische Lischde vun Druchschliss unn Schoinagumend.

Saide Antike werren die Ade vun Druchschliss unnasuchd. Z. B. vum Aristoteles soi Sophistische Widalischunge odda inde Tegschd vunde eldare Stoa. Inde jingare Zaid hodma Druchschliss rhetorisch und philosophisch unnasuchd, wie z. B. vum Schopenhauer in soina Eristische DialektikArthur Schopenhauer: Eristische Dialektik oder die Kunst, Recht zu behalten, unvollendetes Manuskript von 1830/31, gedruckt in: Schopenhauer, Arthur: Der handschriftliche Nachlaß. Band 3., München 1985. odda vum John Stuart Mill soi System der deduktiven und der induktiven Logik.John Stuart Mill: A System of Logic, Ratiocinative and Inductive, Being a Connected View of the Principles of Evidence, and the Methods of Scientific Investigation, 1843 ((5. Buch)) – deutsch: System der deduktiven und induktiven Logik, übersetzt von J. Schiel, Braunschweig 1868.

Inde Analidische Philosophie werren Druchschliss formal uffgschriwwe um zaische zu kenne, in welchem Schridd än formale Fehla g'machd worre isch.

Än Agumend konn a sowohl än formale Fehlschluss als a än informale Fehlschluss soi.

 Vawais